《次韵教授兄友惠柑》
宋代·彭龟年

泮宫老潘贤且仁，分义浓如手足亲。
悬知故人在千里，健步远来缄墨新。
黄柑霜后愈精好，香味宛如包贡珍。
分赏且用涤烦渴，不救莱芜炊甑尘。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。